Baluan

Baluan je najjužnejší ostrov súostrovia Ostrovy admirality, patriaceho pod správu Papuy-novej Guiney. 5,5 km široký ostrov je vulkanického pôvodu, predstavuje vrchol pleistocénneho stratovulkánu s pomerne zachovaným centrálnym kráterom s priemerom približne 1 km a viacerými parazitickými krátermi. Na rozdiel od horninového zloženia okolitých ostrovov súostrovia, ktoré sú tvorené prevažne kyslými vulkanitmi, v stavbe Baluanu prevládajú bazalty. Niektoré z parazitických kráterov pravdepodobne eruptovali v holocéne. Externé odkazy www.volcano.si.edu ostrov Baluan na Global Volcanism Program (po anglicky)